OpenLLM-France/wikimedia huggingface dataset:
# Allahyar Khan Qeliči

Allahyar Khan Qeliči (1735/1736- després del 1802) fou kan dels Qelīča, un petita tribu del nord de Khurasan i governant de Sabzawar al començament del segle xix.
Va pujar al poder a la tribu al final del segle xviii quan lluitaven Zand, Qadjars i Afshàrides. Vers el 1776/1777 va donar suport a Husayn Luli Khan pare de Fath Ali Shah, en el seu enfrontament amb els Kuklan Torkmans del nord-oest. El 1795/1796 va reconèixer la sobirania d'Agha Muhammad Shah Qadjar però quan va pujar al tron Fath Ali Shah va desafiar el seu poder junt amb altres caps tribals.
Fath Ali Khan va fer tres campanyes al Khurasan per sotmetre als caps (1799, 1800, 1801) que van tenir cert èxit però no complet. El 1800 amb deu mil homes va assetjar Sabzewar i va capturar la fortalesa estratègica de Mazinan; Allahyar va demanar la mediació de Zaman Shah l'emir de Kabul, i finalment els perses qadjars es van retirar deixant el Khurasan com una zona tampó; però poc després Zaman Shah fou enderrocat i va pujar al poder un govern proqadjar, i la situació d'Allahyar es va agreujar mentre que Fath Ali Khan es trobava ara en una forta posició per posar fi a les revoltes dels kans de Khurasan i entre ells Allahyar i Sadek Kahn Šaqāqī.
Allahyar, que ja havia perdut posicions claus es va rendir a canvi de clemència negociada amb l'hereu de la corona Abbas Mirza, i va entregar a la seva filla Tarlan que fou garantia de la seva bona conducta futura. El 1801/1802 va haver d'abandonar Sabzawar cap a la capital on li fou donat el toyul d'Eštehārd. Va viure la resta de la seva vida en aquesta mena d'exili.

## Bibliografia

* P. Sykes, A History of Persia, Londres, 1930, II
* R. G. Watson, A History of Persia, Londres, 1866
# Safure Alizade

Safure Alizade o Səfurə Əlizadə (Àzeri, Bakú, 20 de setembre de 1992) és una cantant pop azerbaidjanesa. Va ocupar el 5é lloc al Festival d'Eurovisió 2010.

## Referències

* ↑ http://www.rferl.org/content/eurovision_yappers/2306731.html

## Vegeu també

* Dilara Kazimova
* Sabina Babayeva
# Boussod et Valadon

Boussod et Valadon, fins al 1884 coneguda com a Goupil & Cie va ser una galeria d'art i impremta tecnològica del segle xix de França, amb seu a París.
A poc a poc, va establir connexions mercantils arreu del món, mercadejant amb reproduccions d'art, escultures, pintures i llibres artístics, amb una àmplia xarxa de filials en Londres, Brussel·les, Berlín i Viena, així com a Nova York i Austràlia. Destaca en la invenció de la Typogravure, impressió química que tornava les fotos en blanc i negre al color i relleu (Album militaire). Al voltant d'aquesta empresa van rondar grans figures artístiques com a socis accionistes com Adolphe Goupil (1806–1893), Jean-Léon Gérôme o la família de Vincent Van Gogh.

## Referències

* ↑ Naifeh, Steven; Smith, Gregory White. Van Gogh: The Life (en anglès). Random House Publishing Group, 2011, p. 543. ISBN 1588360474.
* 1 2 Crispino, Enrica. Van Gogh (en anglès). The Oliver Press, 2008, p. 20. ISBN 1934545058.
# Pla de la Creu de Dalt

El Pla de la Creu de Dalt és un pla del poble d'Hortoneda, al municipi de Clariana de Cardener (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Barranc dels Lleons

El Barranc dels Lleons, és un dels que formen el barranc de Seròs, dins de l'antic terme de Gurp de la Conca, actualment inclòs en el terme municipal de Tremp, al Pallars Jussà.
Es forma al nord del poble de Gurp, molt a prop i a sota de l'església romànica de Sant Martí de Gurp, al lloc conegut com el Forat del Toscar. El forma la unió de dos barrancs: el barranc de Caramell, que baixa del nord, i el barranc del Molí, que davalla del nord-oest.
Just acabat de formar passa per sota i a llevant de Sant Martí de Gurp, ja esmentat, discorre molt encaixat pels peus del Solà de Dalt, que queda a llevant seu, i continua cap als peus del Solà de Baix. Tots dos solans són els contraforts de ponent de Santa Engràcia. Al cap de poc troba el barranc de Grau, i tots dos units formen el barranc de Seròs.
# Enric Turull i Comadran

Enric Turull i Comadran fou un empresari i polític català, fill de Pere Turull i Sallent i germà de Pau Turull i Comadran. Es casà amb Maria del Roser Sallarés i Pla. Es va casar amb Rosari Sallarès Plà, amb qui va tenir tres filles: Maria del Rosari, Maria Assumpció i Maria Dolors. Continuà la nissaga tèxtil llanera dels Turull que dominà la vida econòmica i política de la ciutat des de finals del segle xix a principis del XX, fins a la seva mort el 7 de març de 1923.
Quan es va començar a desenvolupar energia elèctrica, els industrials es van reunir a casa seva per desenvolupar aquesta. Finançà la construcció del Saló Imperial a la Rambla de Sabadell, a condició de no fer-hi “varietats” que atemptessin contra la moral conservadora.
Fou tresorer de la Caixa d'Estalvis de Sabadell de 1892 a 1923, fundada pel seu pare i diputat a Corts pel districte de Sabadell pel Partit Conservador a les eleccions generals espanyoles de 1914.

## Referències

* ↑ (1) Fons Ricard Simó i Bach. Arxiu Històric de Sabadell (AHS)
* ↑ Ribot i Serra, Manuel «[Pequeña Gaceta del régimen local. Extraordinario de Sabadell. El Patriota]». El Patriota, 1915, pàg. 6.
* ↑ Casamartina i Parassols, Josep. Juli Batllevell, un gaudinià oblidat. Sabadell: Fundació Gas Natural Fenosa i Museu del Gas, 2011, p. 45.

## Enllaços externs

* Fitxa del Congrés dels Diputats (castellà)
# Mastacembelus ubangensis

Mastacembelus ubangensis és una espècie de peix pertanyent a la família dels mastacembèlids.

## Descripció

* Fa 10 cm de llargària màxima.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àfrica: conca del riu Congo.

## Observacions

És inofensiu per als humans.

## Referències

* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ uBio (anglès)
* ↑ Catalogue of Life (anglès)
* 1 2 3 4 FishBase (anglès)
* ↑ Travers, R.A., G. Eynikel i D.F.E. Thys van den Audenaerde, 1986. Mastacembelidae. P. 415-427. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.

## Bibliografia

* Vreven, E.J., 2005. Mastacembelidae (Teleostei; Synbranchiformes) subfamily division and African generic division: an evaluation. J. Nat. Hist. 39(4):351-370.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* ITIS (anglès)
# Pohoda

El festival Pohoda és un festival a l'aire lliure que es realitza anualment a Trenčín, Eslovàquia, des de 1997. És un dels més grans esdeveniments de música a Eslovàquia. Actualment es duu a terme en l'Aeroport de Trenčín.
El festival compta amb música alternativa, rock, pop, world music, house, techno, drum and bass, hip-hop, i també amb teatre, danses i llocs de literatura.

## Història

El primer festival organitzat el 29 de juny de 1997, s'anomenaba "Královská Pohoda ". Es va portar a terme a l'estadi de la ciutat de Trenčín. Prop de 2.000 persones van assistir a l'esdeveniment, però solament es van vendre 140 bitllets. Van participar quatre grups d'Eslovàquia, tres de la República Txeca i una banda de Rússia. L'actual rècord d'assistència és de 33.000 persones per dia, l'any 2009. Des de 2010, la capacitat del festival està limitada a 30.000 visitants.
El festival Pohoda de 2016 es va fer entre el 7 i el 9 de juliol de 2016. Amb l'actuació de: The Prodigy, Sigur Rós, PJ Harvey, James Blake. Parov Stelar, Flying Lotus, The Vaccines, Savages, DJ Shadow. Róisín Murphy, Nina Kraviz, Gogol Bordello.

## Referències

* ↑ «News article from TASR published on www.gregi.net». Arxivat de l'original el 2011-10-03. [Consulta: 3 desembre 2016].
* ↑ «Phoda festival. Artistes». Pohodafestival.sk. [Consulta: 3 desembre 2016].
# Barranc dels Masos d'Urbà

El Barranc dels Masos d'Urbà és un barranc del terme de Castell de Mur, a l'antic terme de Mur.
Es forma a llevant de Cordillans, des d'on davalla cap al nord-est i s'aboca en el barranc del Prat de la Font de Roca en uns 400 metres de recorregut.
# Estadi Beira-Rio

El Beira-Rio és un estadi de futbol de la ciutat de Porto Alegre, Brasil, a la costa del riu Guaiba. L'equip al qual pertany és l'Internacional, la seva capacitat és de 51.300 espectadors (anteriorment era de 62.500 però les localitats es van reduir després d'haver estat remodelat per ser una de les seus de la Copa del Món de Futbol de 2014 que es disputarà al Brasil.

## Història
### Construcció

El Beira-Rio va ser construït en gran part amb la contribució dels seguidors, que hi portaven maons, ciment i altres materials. També hi havia programes especials de ràdio per mobilitzar els seguidors de tot Rio Grande do Sul, i fins i tot un jugador de futbol que després seria ídol del club com Falcão va arribar a ajudar portant material per a la construcció.

### Inauguració

El primer partit en aquest estadi va ser un amistós entre l'Internacional i el Benfica de Portugal, guanyat per l'equip local per 2-1. El primer gol el va marcar Claudiomiro, el llegendari jugador portuguès Eusébio va marcar l'empat i Gilson Porto va donar la victòria a l'Inter.
Els altres partits del torneig d'inauguració van ser:
* Brasil 2-1 Perú
* Internacional 4-0 Peñarol
* Internacional 0-0 Gremio

## Actualitat

L'estadi va ser remodelat i reinaugurat el 20 de febrer del 2014 amb motiu de la Copa del Món de Futbol de 2014. En les reformes es va prestar especial atenció a la millora dels accessos dels espectadors a les seves localitats. El nou Beira-Rio compta ara amb set portes i 17 túnels d'accés a la graderia inferior, 14 escales internes i 17 ascensors, que condueixen també als 55 llotges i 70 suites.
S'han millorat els serveis al públic, amb la construcció de 22 punts d'alimentació a la grada inferior i 44 en la superior, a més de vuit banys masculins i 8 femenins en cada nivell de les grades.
No obstant això, el canvi més visible en relació al "vell Beira-Rio" és el sostre metàl·lic que cobreix totes les localitats, a més de les rampes i les portes d'accés, protegint així als aficionats de la calor i la pluja. S'ha proporcionat comoditat al públic, que pot gaudir ara d'una visió més propera i sense punts cecs del terreny de joc.
En el nou recinte també s'ha volgut posar l'accent en la seguretat. Des d'una torre de control situada en paral·lel a la línia central del camp, els operadors supervisen les 289 càmeres de l'estadi.

## Bibliografia

* Enciclopédia do Futebol Brasileiro, Volume 2 - Lance, Rio de Janeiro: Aretê Editorial S/A, 2001

## Referències

* ↑ «Estadis del Mundial 2014» (en castellà). FIFA. Arxivat de l'original el 2014-08-17. [Consulta: 10 juny 2014].
# Marilyn Wilson

Marilyn Wilson (Richmond, 14 de juliol de 1943), coneguda de casada com a Marilyn Young, és una nedadora australiana, especialista en esquena, ja retirada, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on disputà dues proves del programa de natació. Guanyà la medalla de plata en els 4x100 metres estils, formant equip amb Rosemary Lassig, Jan Andrew i Dawn Fraser, mentre en els 100 metres esquena quedà eliminada en sèries.

## Referències

* ↑ «Olympedia – Marilyn Wilson». [Consulta: 12 juliol 2021].
* ↑ Andrews, Malcolm. Australia at the Olympic Games. Sydney, New South Wales: ABC Books, 2000, p. 464. ISBN 0-7333-0884-8.
# Saint-Maurice (Baix Rin)

Saint-Maurice (en alemany Sankt Moritz) és un municipi francès, situat a la regió del Gran Est, al departament del Baix Rin. L'any 1999 tenia 332 habitants.
Forma part del cantó de Mutzig, del districte de Sélestat-Erstein i de la Comunitat de comunes de la Vall de Villé.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 235 | 277 | 293 | 291 | 309 | 332 |

## Administració

Llista d'alcaldes :
| Període | Identitat | Partit |
| 2001- | Jean-Marc Riebel | |
# Alekséievka (Bélgorod)

Alekséievka - Алексеевка (rus) - és una ciutat de l'óblast de Bélgorod, a Rússia.

## Història

Alekséievka fou fundada el 1685 com una slobodà i anomenada així en honor del seu propietari, Aleksei Txerkasski. El 1829 el pagès Daniïl Bokàrev aconseguí per primer cop obtenir oli de gira-sol, i començà aquesta activitat a la regió. Alekséievka formà part de la Gubèrnia de Vorónej des del segle xviii al segle xx. Finalment aconseguí l'estatus de ciutat el 1954.

## Enllaços externs

* Informació històrica sobre el slobodà de Alekséievka (rus).
# Rójnovo

Rójnovo (en rus: Рожново) és un poble de l'óblast de Vladímir, a Rússia, segons el cens del 2010 tenia 50 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Bourd

Bourd (àrab بورد) és una comuna rural de la província de Taza de la regió de Fes-Meknès. Segons el cens de 2014 tenia una població total de 8.434 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Portada/article abril 25
## Metro de Londres

El Metro de Londres (popularment conegut com the Tube) és un sistema de metro o ferrocarril metropolità de trànsit ràpid del Gran Londres (regió metropolitana de Londres) i algunes àrees properes com Essex, Hertfordshire i Buckinghamshire a Anglaterra (Regne Unit). El primer tram es va obrir el 1863, de manera que es va convertir en la primera xarxa de metro del món, i el 1890, en la primera a utilitzar trens elèctrics. Habitualment és anomenat el tub (the Tube) per la forma que tenen els túnels, tot i que el 55% de la xarxa no és subterrània.
El metro té 270 estacions i aproximadament 400 km de vies (250 milles). És la xarxa de metro més extensa del món pel que fa a quilómetres de vies i nombre d'estacions. El 2007 es van registrar mil milions de passatgers. El mapa del metro, amb el seu esquema de disseny no geogràfic i de codi de colors de línies, es considera un disseny clàssic, i molts altres mitjans de transport de tot el món han estat influenciats per aquest.
# BFN

BFN té els següents significats:
* Buenafuente, programa nocturn de televisió creat per Andreu Buenafuente
* Birger Frank Nielsen, catàleg de contes de Hans Christian Andersen que rep el nom de l'autor
* Oficina Federal per a la Protecció de la Natura (del seu nom en alemany Bundesamt für Naturschutz), agència governamental per a la protecció del medi ambient d'Alemanya
# Marilyna darwinii

Marilyna darwinii és una espècie de peix de la família dels tetraodòntids i de l'ordre dels tetraodontiformes.

## Morfologia

* Els mascles poden assolir 9,5 cm de longitud total.

## Hàbitat

És un peix de clima tropical i demersal.

## Distribució geogràfica

Es troba a Papua Nova Guinea.

## Observacions

És inofensiu per als humans.

## Referències

* ↑ Hardy G. S., 1982. Two new generic names for some Australian pufferfishes (Tetraodontiformes: Tetraodontidae), with species redescriptions and osteological comparisons. Aust. Zool. v. 21 (pt 1). 1-26.
* ↑ BioLib (anglès)
* ↑ Castelnau, F. L., 1873. Contribution to the ichthyology of Australia. Núms. III thru IX. Proceedings of the Zoological and Acclimmatisation Society of Victoria v. 2: 37-158.
* 1 2 3 4 FishBase (anglès)
* ↑ Blaber, S.J.M., J.W. Young i M.C. Dunning, 1985. Community structure and zoogeographic affinities of the coastal fishes of the Dampier region of north-western Australia. Aust. J. Mar. Freshwat. Res. 36:247-266.
* ↑ Kailola, P.J., 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Saint-Maurice (Nièvre)

Saint-Maurice és un municipi francès, situat al departament del Nièvre i a la regió de Borgonya - Franc Comtat. L'any 2007 tenia 60 habitants.

## Demografia
### Població

El 2007 la població de fet de Saint-Maurice era de 60 persones. Hi havia 28 famílies, de les quals 12 eren unipersonals (8 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 57 habitatges, 29 eren l'habitatge principal de la família, 25 eren segones residències i 3 estaven desocupats. 56 eren cases i 1 era un apartament. Dels 29 habitatges principals, 23 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 4 tenien dues cambres, 6 en tenien tres, 9 en tenien quatre i 10 en tenien cinc o més. 15 habitatges disposaven pel capbaix d'una plaça de pàrquing. A 12 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Maurice el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 8 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 37 persones, 28 eren actives i 9 eren inactives. De les 28 persones actives 27 estaven ocupades (17 homes i 10 dones) i 1 aturada (1 home). De les 9 persones inactives 3 estaven jubilades, 5 estaven estudiant i 1 estava classificada com a «altres inactius».

### Activitats econòmiques

L'any 2000 a Saint-Maurice hi havia 6 explotacions agrícoles que ocupaven un total de 840 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Saint-Maurice a l'INSEE.
* Évolution et structure de la population Fitxa amb el detall de dades de Saint-Maurice a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Almirante

«Almirante» té aquests significats:
* Almirante, districte de Bocas del Toro, Panamà
* Almirante, ciutat de Bocas del Toro, Panamà
* Almirante, badia de Bocas del Toro, Panamà
# Róger Flores

Róger Flores (San José, 26 de maig de 1959) fou un futbolista costa-riqueny de la dècada de 1980.
Fou 49 cops internacional amb la selecció de Costa Rica.
Pel que fa a clubs, destacà a Sagrada Familia Alajuelense i Saprissa.
Trajectòria com a entrenador:
* 1996-1998: Goicoechea
* 2000: Santa Bárbara
* 2001: Herediano
* 2007-2008: Barrio Mexico
* 2009: Liberia Mía (assistent)

## Referències

* ↑ El inolvidable triunfo ante Suecia y el pase a la segunda ronda - Nación (castellà)
* ↑ Mamrud, Roberto. «Costa Rica - Record International Players». RSSSF. [Consulta: 18 maig 2009].
* ↑ Róger Flores Fitxa i estadístiques a la FIFA
* ↑ Costa Rica en la Copa Uncaf 1991 Arxivat 2014-07-14 a Wayback Machine. - Nación (castellà)
* ↑ RÓGER FLORES SOLANO REGRESA AL BANQUILLO DE LOS SACROS DEL SUR - AD Sagrada Familia (castellà)
* ↑ ¿Qué fue de Róger Flores? - Al Día (castellà)
* ↑ Róger Flores a National-Football-Teams.com (anglès)
* ↑ Róger Flores y Guimaraes, excompañeros en Italia 90, se enfrentarán hoy en el Nacional Arxivat 2016-03-04 a Wayback Machine. - Nación (castellà)
* ↑ Didier Castro reemplaza a Róger Flores en Goicoechea Arxivat 2016-03-04 a Wayback Machine. - Nación (castellà)
* ↑ Roger Flores será asistente técnico de Liberia Mía Arxivat 2014-07-14 a Wayback Machine. - Al Día (castellà)
# Bourbévelle

Bourbévelle és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 78 habitants.

## Demografia
### Població

El 2007 la població de fet de Bourbévelle era de 78 persones. Hi havia 36 famílies, de les quals 12 eren unipersonals (4 homes vivint sols i 8 dones vivint soles), 20 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 36 eren l'habitatge principal de la família, 12 eren segones residències i 7 estaven desocupats. 53 eren cases i 2 eren apartaments. Dels 36 habitatges principals, 33 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 6 en tenien tres, 14 en tenien quatre i 15 en tenien cinc o més. 32 habitatges disposaven pel capbaix d'una plaça de pàrquing. A 11 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bourbévelle el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 8 | 60 a 64 | 4 |
| 0 | 55 a 59 | 12 |
| 20 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 8 |
| 8 | 30 a 34 | 0 |
| 12 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 8 |

## Economia

El 2007 la població en edat de treballar era de 44 persones, 26 eren actives i 18 eren inactives. De les 26 persones actives 25 estaven ocupades (15 homes i 10 dones) i 1 aturada (1 dona i 1 dona). De les 18 persones inactives 8 estaven jubilades, 2 estaven estudiant i 8 estaven classificades com a «altres inactius».

### Activitats econòmiques

L'any 2000 a Bourbévelle hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Bourbévelle a l'INSEE.
* Évolution et structure de la population Fitxa amb el detall de dades de Bourbévelle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.